Denne kategori betragter jeg som et tilfælde af "når man har en hammer, ligner alle problemer søm". Kategorisystemet er ikke godt til at beskrive sager som denne. Med den almindelige linkstruktur og evt. med en navigationsboks kan de relevante sammenhænge langt bedre belyses, også fordi der i kategorisystemet er indbygget en over-/under-kategorisering, og hvis vi skulle kategorisere politikere og erhvervsvirksomheder efter hvilke sager, de involveres i, ville det blive urimeligt uoverskueligt (og i øvrigt i det hele taget urimeligt). Derudover er der den krølle, at vi har at gøre med en verserende sag og med nulevende personer, så vi skal træde mere varsomt end hvis vi for eksempel kikkede på Landmandsbankens krak. -- () 4. feb 2013, 05:23 (CET)
Selvfølgelig kan sagen, hvis den bliver stor nok, få en navigationsboks. Undersøgelser får undertiden voldsomme konsekvenser, men indtil da er selve artiklen om sagen nok det mest relevante sted at skabe overskuelighed og struktur. -- () 4. feb 2013, 10:34 (CET)
